આજે શરૂઆતે ઓટોમોબાઇલ સેક્ટરમાં ભારે વેચવાલી જોવા મળી હતી એટલું જ નહીં બેન્ક, કન્ઝ્યુમર ડ્યુરેબલ્સ, મેટલ સેક્ટરમાં પણ ભારે વેચવાલી જોવાઇ હતી. એનટીપીસી, એચડીએફસી બેન્ક, ઇન્ફોસિસ, બજાજ ઓટો અને આઇટીસી કંપનીના શેર્સમાં ૦.૫૦ ટકાથી એક ટકાનો ઉછાળો નોંધાયો હતો. તો બીજી બાજુ અદાણી પોર્ટ કંપનીના શેર્સમાં ૪.૭૭ ટકા, ટાટા મોટર્સ કંપનીના શેર્સમાં ૩.૦૮ ટકા, જ્યારે આઇસીઆઇસીઆઇ કંપનીના શેર્સમાં ૨.૧૯ ટકાનું ગાબડું પડ્યું હતું.